拱墅运河体育公园

拱墅运河体育公园，也叫运河亚运公园，勒垃中华人民共和国浙江省杭州市拱墅区学院北路秋霞街路口西面，是2022年亚洲运动会（杭州亚运会）隻主场馆。公园占地面积约莫701亩，总建筑面积约莫18.5万平米，是杭州中心城区顶大个综合性亚运场馆群。箇公园个设计体现出“运河文化”、“亚运精神”，荷兰个Archi-Tectonics建筑设计事务所进行设计个。

 历史 
公园原本是拱墅区隻城中村。2018年开工，2021年11月份通过验收，同年12月份正式对公众开放。

 场馆布局 
公园畀花家河分成南北两隻区域，通过地下通道、空中步道连起来。

 场馆名称  建筑外观设计说明  亚运会功能 体育馆（南区） 设计灵感是良渚文化个玉琮，外墙用鱼鳞状个铝镁锰板幕墙，有金属质感。 承办2022年亚洲运动会乒乓球、霹雳舞比赛，总建筑面积58395平方米，观众席位数6928座 体育场（北区） 也叫“杭州伞”，设计灵感是杭州传统手工艺西湖绸伞，用个是钢结构悬挑屋盖。 承办2022年亚洲运动会曲棍球比赛，总建筑面积27121平方米，观众席位数4870座

 功能 
拱墅运河体育公园是杭州市重点打造个“全民健身”示范基地。公园里向有得专业体育场馆、大型绿地、全民健身步道、约1.4万平方米个配套商业。2022年，箇公园入选国家体育总局个全国首批全民运动健身模范名单。亚运会个辰光，箇公园是高标准个比赛场地；亚运会结束仔么，公园变成老百姓运动个开放性空间。

 参考 

Category:杭州体育场馆
Category:杭州公园
Category:拱墅区建筑物